cyanic-selkie/wikianc huggingface dataset:
ডেস্কটপ কম্পিউটার
একের-মধ্যে-সব
এধরনের একের-মধ্যে-সব কম্পিউটার ১৯৮০ দশকেই জনপ্রিয় ছিল। কিন্তু এগুলো পেশাগত কাজে ব্যবহার করা হত। যেমন কেইপ্রো ২, অসবর্ন ১, টিআরএস-৮০ মডেল ২ এবং কমপেক পোর্টেবল। অনেক বাড়িতে কম্পিউটার ব্যবহারকারীর জন্য কম্পিউটার প্রস্তুতকারী যেমন কমোডর এবং আটারি, মাদারবোর্ড কিবোর্ডের দেয়ালে সেঁটে দেয়, এধরনের সিস্টেমগুলো প্রায়শই টেলিভিশনের সাথে জুড়ে দেয়া হত প্রদশর্নি পাওয়ার জন্য। এ্যপলেরই কয়েকটি জনপ্রিয় একের-মধ্যে-সব কম্পিউটারের মডেল রয়েছে। যেমন ১৯৮০ দশকের মধ্যভাগে আসল মেকিনটোশ এবং ১৯৯০ এবং ২০০০ দশকের শেষেরভাগে আইম্যাক। ২০০০ দশকের প্রথমদিকে, একের-ভিতর-সব নকশায় পরিবর্তন আসে। এসময় ফ্ল্যাট প্যানেলের প্রর্দশনী যোগ করা হয় ২০১২ সালের শেষের দিকে কিছু মডেলে স্পর্ষ দিয়ে চালন ক্ষমতা যোগ করা হয়।
এই রকম কিছু ডেস্কটপ যেমন আইম্যাক জি৪ ল্যাপটপে ব্যবহৃত উপাদান ব্যবহার করে আকৃতি কমানোর জন্য । ল্যাপটপের মত কিছু একের-মধ্যে-সব ডেস্কটপ কম্পিউটারও পরবর্তীকালে সম্প্রসারণ করা যায় না, যেহেতু সিস্টেম বাক্সে জায়গা থাকে না (র‍্যাম ও হার্ডডিস্ক ব্যতিক্রম)। এই সমস্যার সমাধানে এখনকার নতুন মডেলগুলো তৈরীর সময় এমনভাবে তৈরি করা হয় যাতে সহজে সম্প্রসারণ করা যায়।
ল্যাপটপের সাথে তুলনা
থাম্ব|ল্যাপটপ ল্যাপটপের তুলনায় ডেস্কটপের সুবিধা আছে, যেহেতু বিভিন্ন আনুষঙ্গিক অংশ এবং সম্প্রসারণ উপযোগী যন্ত্রগুলো সাধারণ মানের করা হয়, ফলত এগুলো বাজারে পাওয়া যায় এবং দামও কম হয়। উদাহরনসরূপ, মাদারবোর্ডের আকার এবং বসানোর সাধারণ মান হল এটিএক্স, মাইক্রোএটিএক্স, বিটিএক্স ও অন্যান্য। আরও আছে সম্প্রসারণের জন্য স্লট যেমন পিসিআই বা পিসিআই এক্সপ্রেস যেখানে ল্যাপটপে শুধু একটি মিনি পিসিআই স্লট বা একটি পিসি কার্ড বা পিসি এক্সপ্রেস কার্ড স্লট থাকে। ডেস্কটপের লাগানো বা খোলা একদম সহজ ল্যাপটপের তুলনায়। ল্যাপটপের কোন অংশ নতুন করে লাগাতে গেলে ঝামেলা করতে হয় তবে অপটিক্যাল ড্রাইভ, হার্ড ড্রাইভ অথবা নতুন র‍্যাম লাগাতে সমস্যা হয় না। তাই গেম প্রেমীদের এবং বিলাসী কম্পিউটার ব্যবহারকারীদের কাছে ডেস্কটপই জনপ্রিয়।
আরেকটি ডেস্কটপের সুবিধা হল বিদ্যুতের ব্যবহার। ডেস্কটপে বিদ্যুতের ব্যবহারের নকশা ল্যাপটপের মত জটিল নয়, কারণ ডেস্কটপকে বাহিরের দেয়ালের সকেট থেকে বিদ্যুত দেয়া হয়। ডেস্কটপে বেশি জায়গা পাওয়া যায় ফ্যানের জন্য এবং বাতাস আসা যাওয়া করার জন্য। এতে করে তাপ সহজে বের হতে পারে, ঝুকি কমে যায়। দুটি বড় মাপের মাইক্রোপ্রসেসর নির্মাতা, ইন্টেল এবং এএমডি, ডেস্কটপ এবং ল্যাপটপের জন্য আলাদা মাইক্রোপ্রসেসর তৈরী করেছে তাদের কার্য পরিচালনার সময় বিদ্যুতের ব্যবহার করার উপর ভিত্তি করে। ল্যাপটপের সিপিইউ কম বিদ্যুত ও তাপ উৎপন্ন করে ডেস্কটপের তুলনায়।
বিপরীতভাবে, ল্যাপটপ বহনযোগ্যতা দেয় ডেস্কটপে যা সম্ভব নয়। কারণ এগুলো বড় এবং ভারি হয়। ল্যাপটপ এই ক্ষেত্রে সবচেয়ে বেশি সুবিধা দেয়। এতে কোন বাড়তি বিদ্যুতও লাগে না কারণ ব্যটারি দ্বারা এটি চালিত হতে পারে।
ল্যাপটপে তারবিহিন প্রযুক্তি দেয়া হয় যেমন ওয়াইফাই, ব্লুটুথ, ৩জি যাতে করে ইন্টারনেট ও অন্যান্য যুক্ত করার ব্যবস্থা সহজ হয়। কিন্তু ডেস্কটপে এই সুবিধা অপ্রতুল। বর্তমানে কিছু কিছু ডেস্কটপে এই ধরনের একটি দুটি সুবিধা পাওয়া যায়।
একটি ডেস্কটপ কম্পিউটারের ইউপিএস প্রয়োজন হয় বৈদ্যুতিক উঠা নামা, শর্ট সার্কিট, ব্ল্যাকআউট এবং স্ফুলিঙ্গ প্রভৃতি সমস্যা মোকাবেলার জন্য। তাছাড়া ডেস্কটপের জন্য ইউপিএস হতে হয় ২০-৩০ মিনিট ধরে চলতে পারে এমন ক্ষমতা সম্পন্ন ব্যটারির, যেগুলো আবার দামি হয় । ল্যাপটপে এমন সমস্যা হয় না। ল্যাপটপের ব্যাটারি একবার চার্জেই কয়েক ঘণ্টা চলতে পারে।
ছেন মেং
ছেন মেং (Chen Meng; জন্ম ১৫ জানুয়ারি ১৯৯৪) একজন চীনা টেবিল টেনিস খেলোয়াড়। তিনি ২০২০ আইটিটিএফ মহিলা বিশ্বকাপ এবং ২০১৭, ২০১৮ এবং ২০১৯ সালের আইটিটিএফ ওয়ার্ল্ড ট্যুর গ্র্যান্ড ফাইনালে মেয়েদের একক বিভাগের চ্যাম্পিয়ন। তিনি ২০১৯ বিশ্ব চ্যাম্পিয়নশিপে মেয়েদের একক বিভাগে রৌপ্য পদকপ্রাপ্ত এবং ২০২০ টোকিও অলিম্পিকে স্বর্ণপদক বিজয়ী।
তিনি ২০১১ সালের বিশ্ব জুনিয়র টেবিল টেনিস চ্যাম্পিয়নশিপে মেয়েদের এককে বিজয়ী ছিলেন।
২০২০
কোভিড-১৯ এর বৈশ্বিক মহামারীর ধারাবাহিকতায় প্রতিযোগিতামূলক টেবিল টেনিস পুনরায় শুরু হওয়ার পর, চেন একাধারে বিশ্বকাপ, আইটিটিএফ প্রো ট্যুর ফাইনালস এবং ২০২০ অল চায়না ন্যাশনাল চ্যাম্পিয়নশিপ জয় করেন।
২০২১
মে মাসে, চেন টোকিও অলিম্পিকে মেয়েদের একক এবং দলীয় ইভেন্টে চীনের প্রতিনিধিত্ব করার জন্য নির্বাচিত হন। চেন চীনের অলিম্পিক স্ক্রিমেজের প্রথম লেগ জিতলেও, দ্বিতীয় লেগের ফাইনালে ওয়াং মানিউয়ের কাছে পরাজিত হন। জুন মাসে চেন পুনরায় ওয়াংয়ের কাছে পরাজিত হন।
জুলাই মাসে, একটি সাক্ষাৎকারে, চেন বলেন যে তিনি টোকিও অলিম্পিকের মানসিক প্রস্তুতির জন্য প্রাক্তন টেবিল টেনিস খেলোয়াড় মা লিন এবং লি জিয়াওজিয়ার সাথে ঘনিষ্ঠ যোগাযোগ রক্ষা করছিলেন।
চেন টোকিও অলিম্পিকের মেয়েদের এককে ফাইনালে পৌঁছান। চেন, হংকংয়ের ডু হোই কেমের বিপক্ষে ৪-২ ব্যবধানে কোয়ার্টার-ম্যাচ এবং সিঙ্গাপুরের ইউ মেঞ্জ্যুর বিপক্ষে ৪-০ ব্যবধানে সেমিফাইনাল ম্যাচে জয়লাভ করেন। এরপর ফাইনাল ম্যাচে, তিনি তার স্বদেশী সুন ইংসাকে ৪-২ ব্যবধানে পরাজিত করে স্বর্ণপদক জয় করেন।
মারোয়াড়ি মুসলমান
মারোয়াড়ি মুসলমান হচ্ছে ভারতের রাজস্থান অঞ্চল হতে উদ্ভূত নৃতাত্ত্বিক জনগোষ্ঠী যারা ভারত এবং পাকিস্তানে বাস করে। তারা রাজস্থানী ভাষার উপভাষা মারোয়াড়ী ভাষায় কথা বলে যা ইন্দো আর্য ভাষাগোষ্ঠীর পশ্চিম দলের সদস্য। ১৯৪৭ সালে এই নৃগোষ্ঠীর বড় অংশ ভারত থেকে পাকিস্তানে অভিবাসী হয়ে করাচি এবং সিন্ধু প্রদেশে বসবাস শুরু করে। মারোয়াড়ী মুসলমানগণ শিল্প এবং মধ্যম শ্রেণীর ব্যবসার জন্য প্রসিদ্ধ। পাকিস্তানের অর্থনীতিতে মারোয়াড়ি মুসলমানগণের অবদান উল্লেখযোগ্য। ২০০১ সালের ভারতীয় আদমশুমারি অনুসারে, রাজস্থানে ৪৭৮৮২২৭ জন মুসলমান বাস করেন যা সেখানকার মোট জনগোষ্ঠীর ৮.৪৭%। পাকিস্তানে প্রায় তিন লাখ মারোয়াড়ী মুসলমান বসবাস করে।
নগর দর্পনে
নগর দর্পনে হল একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি আশুতোষ মুখোপাধ্যায় এর গল্প অবলম্বনে নির্মিত।  এই চলচ্চিত্রটি ১৯৭৫ সালে এম এস প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, ছায়া দেবী, হারাধন বন্দ্যোপাধ্যায়।
কাহিনী
সারসংক্ষেপঃ- অনুপম চক্রবর্তী একজন সুশিক্ষিত, নম্র, সদয় মনের মানুষ যার লেখালেখির স্বভাব রয়েছে। একজন কর্মজীবী ​​হওয়ার পাশাপাশি তিনি একজন উদীয়মান লেখক হিসেবে পরিচিত ছিলেন। স্ত্রী শ্রীলেখাকে নিয়ে কলকাতায় থাকতেন তিনি। অনুপম বরাবরই একজন ভালো ছেলে ছিলেন। গ্রামে বসবাসকারী তার মাকে তিনি ভালোবাসতেন এবং শ্রদ্ধা করতেন। অনুপম যখন ছোট ছিলেন তখন কলকাতায় এসেছিলেন এবং নিজেকে একটু একটু করে প্রতিষ্ঠিত করেছিলেন। তিনি তার ছোট ভাইদের কলকাতায় নিয়ে আসেন এবং তাদের শিক্ষার জন্য অর্থ যোগান দেন। এমনকি তিনি তার ছোট ভাইকে উচ্চ শিক্ষার জন্য বিদেশে পাঠাতে গিয়েছিলেন। তবে তার ভাইদের বড় হওয়ার সাথে সাথে জিনিসগুলি ভিন্ন হয়ে যায়। তার ছোট ভাই পুলিশ বাহিনীতে যোগ দেয় এবং তার পরিবারের ইচ্ছার বিরুদ্ধে বিয়ে করে। তার ছোট ভাই তার পরীক্ষায় ফেল করে। এর মধ্যেই তার পেশাগত জীবনে ঝামেলা শুরু হয়। তার দুর্নীতিগ্রস্ত বস তাকে তার ইচ্ছার বিরুদ্ধে কাজ করতে বাধ্য করে। অনুপম নিজেকে সেই জগতের ঘূর্ণিতে আটকা পড়ে যা তিনি একবার নিজের হাতে পরিপূর্ণতা অর্জন করেছিলেন। একটু একটু করে সে তার মন হারাতে শুরু করে এবং নিজেকে প্রকাশ করার চেষ্টায় পাগলের মতো আচরণ করতে শুরু করে। তাকে তার ভাই মারধর করে পাগলাগারোদ পাঠানো হয়। শ্রীলেখা তার স্বামীকে বুঝতে ব্যর্থ হওয়ার জন্য তার ভুল বুঝতে পেরে তাকে ফিরিয়ে আনতে যায়। কিন্তু অনেক দেরি হয়ে গেছে। অনুপম তাকে চিনতে পারছে না। সে এমন এক অবস্থায় যায় যেখান থেকে কেউ তাকে ফিরিয়ে আনতে পারবে না।
২০০৬–০৭ বুন্দেসলিগা
২০০৬–০৭ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪৪তম মৌসুম ছিল। এই মৌসুমটি ২০০৬ সালের ১১ই আগস্ট তারিখে শুরু হয়ে ২০০৭ সালের ১৯শে মে তারিখে সম্পন্ন হয়েছিল। বায়ার্ন মিউনিখের ওলন্দাজ আক্রমণভাগের খেলোয়াড় রয় মাকায় এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০০৫–০৬ মৌসুমে ৭৫ পয়েন্ট অর্জন করে এই প্রতিযোগিতার ইতিহাসে ১৯তম বারের মতো শিরোপা জয়লাভ করেছিল।
এই মৌসুমে ৭০ পয়েন্ট অর্জন করে স্টুটগার্ট ৩য় বারের মতো বুন্দেসলিগা এবং ৫ম বারের মতো জার্মান শিরোপা জয়লাভ করেছিল। বোখুমের গ্রিক আক্রমণভাগের খেলোয়াড় থেওফানিস গেকাস ২০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।
আতিয়া ইসলাম এ্যানি
আতিয়া ইসলাম এ্যানি একজন বাংলাদেশী নারীবাদী শিল্পী।যিনি তার কর্মের মাধ্যমে নারীর নির্যাতন এর বিভিন্ন চিত্র তুলে ধরেন ।। দিলারা বেগম জলি, কনক চাঁপা চাকমা, এবং ফারিহা জেবার মতো নারী শিল্পীদের সাথে আন্দোলনের অংশ হিসেবে চিত্র কর্ম করেন ।১৯৯০-এর দশকে বাংলাদেশের জনপ্রিয়তায় ছিলেন।
শিক্ষাজীবন
১৯৮২ সালে এ্যান ঢাকা বিশ্ববিদ্যালয় এর চারুকলা ইনস্টিটিউট থেকে অঙ্কন ও চিত্রকলার বিএফএ এবং ১৯৮৫ সালে একই বিশ্ববিদ্যালয় হতে অঙ্কন ও চিত্রকলার এমএফএ ডিগ্রী অর্জন করেন ।
কর্মজীবন
আতিয়া ইসলাম এর কর্ম "বাংলাদেশের মহিলা শিল্পীদের মধ্যে নতুন করে জাগ্রত চেতনার প্রমাণ হিসাবে চিহ্নিত করা হয়েছে", তার "নারী এবং সমাজ" সিরিজটি প্রভাবশালী, পুরুষকথার সাথে ব্যঙ্গ হিসাবে এবং একইসাথে পিতৃতান্ত্রিক ব্যবস্থায় আক্রমণ হিসাবে চিহ্নিত করা হয়েছে। নারীরা কেবল যৌন সামগ্রী হিসাবে দেখা হয়
পরাবাস্তববাদী এবং কল্পনার ছোঁয়া রয়েছে, বিদ্রূপ ও হাস্যরসযুক্ত কাজটি দুর্ভাগ্যজনক এবং ক্ষমতার অপব্যবহারের দ্বারা চালিত করুণ পরিস্থিতি তুলে ধরে এবং সামাজিক সমালোচনার সুস্পষ্ট বার্তাটি সর্বত্র চলছে।
নির্বাচিত প্রদর্শনী
১৯৮১ এবং ২০০৯ এর মধ্যে, তার কর্ম চীন, মার্কিন যুক্তরাষ্ট্র, ভারত, যুক্তরাজ্য, ফ্রান্স, মায়ানমার এবং বাংলাদেশের ৬০ টিরও বেশি গ্রুপ শো তে প্রদর্শনী হয়েছে
২০০৯-এ, তিনি বেঙ্গল গ্যালারী অফ ফাইন আর্টস-এ 'ইনপুসিভস টাইম' শীর্ষক একক প্রদর্শনী করেছিলেন, "আধিপত্যবাদী পুরুষ কল্পকাহিনীর প্রতি ব্যঙ্গ এবং পুরুষতান্ত্রিক ব্যবস্থার ঘোলাটে আক্রমণ যেখানে নারীরা সর্বদা যৌন বস্তু হয়ে থাকে "
প্রাক্তন
প্রাক্তন হ'ল শিবপ্রসাদ মুখোপাধ্যায় ও নন্দিতা রায় পরিচালিত ভারতীয় বাংলা চলচ্চিত্র। এই ছবিতে প্রধান চরিত্রে অভিনয় করেছেন প্রসেনজিৎ চট্টোপাধ্যায় ও ঋতুপর্ণা সেনগুপ্ত। ২৭ মে ২০১৬ সালে চলচ্চিত্রটি বিশ্বব্যাপী ১০০ টি প্রেক্ষাগৃহে মুক্তি পায়। রামোজি ফিল্ম সিটিতে ইন্ডিউড ফিল্ম কার্নিভালে কাবালি, সুলতান, সায়রাত এবং অ্যাকশন হিরো বিজুর মতো চলচ্চিত্রের পাশাপাশি - এটি বছরের সর্বোচ্চ সর্বাধিক উপার্জনকারী চলচ্চিত্র হওয়ার জন্য আন্তর্জাতিক চলচ্চিত্র ব্যবসায় পুরস্কার ২০১৬ পায়। প্রাক্তন বলিউডেও  জালেবি নামে পুনঃনির্মিত হয়। সংগীতটি প্রকাশ করেছেন আমারা মুজিক।২৭ শে মে ২০১৬ সালে ছবিটির শুভমুক্তি ঘটে।
শুভমুক্তি
ছবিটি ২০ মে ২০১৬ সালের শুক্রবার কলকাতা ও সারা পশ্চিমবঙ্গে একই সাথে মুক্তি পায়। কলকাতা ও তার পার্শবর্তী এলাকার ৯০ টি হলে সিনেমাটির মুক্তি ঘটে। কলকাতার পাশাপাশি ছবিটি একই দিনে ভারত এর ২৫ টি গুরত্বপূর্ণ শহরে ও যুক্তরাষ্ট্র এর ৭ টি ও কানাডার একটি শহরে মুক্তি পায়। এটিই বাংলা চলচ্চিত্রের সবচেয়ে বড়ো ছবি মুক্তি।
কাহিনী
একই ট্রেনজার্নিতে সুদীপা ও উজানের স্ত্রী মালিনি (অপরাজিতা আঢ্য), তার মেয়ে পুতুলের সাথে দেখা হয়। ফ্ল্যাশব্যাকে দেখা যায় অতীতে সুদীপা (ঋতুপর্ণা সেনগুপ্ত) এবং উজান (প্রসেনজিৎ চট্টোপাধ্যায়) ভালবেসে বিবাহ করেছিল। কিন্তু সে বিবাহ টেকেনি। কলকাতা থেকে মুম্বাই বাতানুকূল কামরায় ওঠে একাধিক পরিবার। তাদের মধ্যে সদ্য বিবাহিত দম্পতি, বৃদ্ধ দম্পতি (সৌমিত্র চট্টোপাধ্যায় ও সাবিত্রী চট্টোপাধ্যায়), ব্যান্ডের গায়কেরা সকলেই চলেছেন একসাথে। গল্পের প্রথম থেকে শেষ উজান সুদীপার সম্পর্কের টানাপোড়ন ও ভাংগনের কাহিনী ট্রেন সফরের সাথে সাথে এগোতে থাকে।
আয়
প্রথম দিনে ছবিটি দেশের বক্স অফিসে ₹২৫ লক্ষ টাকা আয় করে এবং তিন দিনে ১ কোটি টাকা আয় করে। সিনেমাটি প্রথম সপ্তাহে ২ কোটি টাকা আয় করে। বিদেশে, যুক্তরাষ্ট্রের ৭ টি সিনেমা হলে প্রথম সপ্তাহে ৩.৬ লক্ষ টাকা ও কানাডার ২ টি সিনেমা হলে প্রাক্তন ১.০২ লক্ষ টাকা আয় করেছে। এছাড়াও সারা বিশ্বজুড়ে সিনামাটি প্রথম ১২ দিনে প্রায় ২.৫ কোটি টাকারও বেশি আয় করেছে।প্রাক্তন শুধুমাত্র পশ্চিমবঙ্গ-এ inr 70000000 ও বিশ্বজুড়ে আয় করে inr 85000000।
জয়দেব কেন্দুলি
জয়দেব কেন্দুলি ভারতের পশ্চিমবঙ্গ রাজ্যের বীরভূম জেলার বোলপুর মহকুমার অন্তর্গত একটি গ্রাম পঞ্চায়েত, যা অজয় নদের তীরে সমুদ্রপৃষ্ঠ থেকে উচ্চতায়  স্থানাঙ্কে অবস্থিত। গীতগোবিন্দ রচয়িতা কবি জয়দেব দ্বাদশ শতকে এই স্থানে জন্মগ্রহণ করেন বলে মনে করা হয়। বর্তমানে বেশ কিছু মন্দির ও আশ্রম পরিবেষ্টিত এই গ্রামটি একটি ধর্মীয় তীর্থস্থানে পরিণত হয়েছে। প্রতি বছর মকর সংক্রান্তি উপলক্ষে এই স্থানে বাউল মেলা অনুষ্ঠিত হয়ে থাকে।
ইতিহাস
গীতগোবিন্দ রচয়িতা কবি জয়দেব কেন্দুলি গ্রামে জন্মগ্রহণ করেন বলে মনে করা হয়ে থাকে। জয়দেব লক্ষ্মণসেনের সভাকবি ছিলেন বলে মনে করা হয়। এই গ্রামে জয়দেব দ্বারা প্রতিষ্ঠিত রাধামাধবের মূর্তির পুজো করা হয়ে থাকে এবং যে আসনে বসে তিনি সিদ্ধিলাভ করেছিলেন বলে মনে করা হয়, তা সংরক্ষণ করা রয়েছে। মুঘল যুগে জয়দেব কেন্দুলি সেনপাহাড়ি পরগণার অন্তর্গত ছিল। ঔরঙ্গজেব দ্বারা জারি করা একটি ফরমানের পর সপ্রদশ শতাব্দীতে এই পরগণা বর্ধমানের মহারাজা কৃষ্ণরাম রায়ের অধিকারভুক্ত হয়। এই গ্রামের যুগলকিশোর মুখোপাধ্যায় বর্ধমান রাজদরবারের সভাকবি ছিলেন। মনে করা হয়ে থাকে, তার অনুরোধে বর্ধমানের মহারাণী ব্রজকিশোরী ১৬৮৩ খ্রিষ্টাব্দে এই গ্রামে জয়দেবের জন্মভিটেয় রাধাবিনোদ মন্দির স্থাপন করেন। ১৮৬০-এর দশকে নির্বাক বৈষ্ণব সম্প্রদায়ের রাধারমণ ব্রজবাসী এই গ্রামে তাদের কুলগুরু জয়দেবের জন্মভিটেয় নির্বাক আশ্রম প্রতিষ্ঠা করেন। বিংশ শতাব্দীর প্রথমার্ধে রাধাবল্লভ মন্দির প্রতিষ্ঠিত হয়।
মেলা
পৌষ সংক্রান্তি বা মকর সংক্রান্তি উপলক্ষে জয়দেবের স্মরণে একটি মেলার আয়োজন করা হয়। এটি বাংলা ক্যালেন্ডার মাসের শেষ দিনে, পৌষ থেকে শুরু হয় এবং ২ মাঘ পর্যন্ত চলে ।  মেলার সূচনা সেই শুভ দিনটিকে স্মরণ করে যেদিন জয়দেব জয়দেব কেন্দুলিতে অজয় ​​নদীর কদম্বোখণ্ডী ঘাটে স্নান করেছিলেন বলে দাবি করা হয়। ১৯৮২ সালে, জেলা কর্তৃপক্ষ একটি ভাল পরিবেশ, একটি ভাল স্যানিটেশন ব্যবস্থা, পানীয় জল, আলো এবং নিরাপত্তা প্রদানের জন্য মেলার নিয়ন্ত্রণ নেয়।
কয়েক হাজার বাউল, বিচরণকারী মন্ত্রীদের একটি সম্প্রদায় যারা একতারার (একটি তারের যন্ত্র) সঙ্গীতে ভক্তিমূলক গান গায় , মেলার জন্য জড়ো হয় এবং তাই এটিকে বাউল মেলাও বলা হয় । জয়দেব কেন্দুলিতে ১৬০টি অস্থায়ী আশ্রমে প্রায় এক মাস বাউলরা থাকেন। এই বাউলরা জয়দেবের গানের উত্তরাধিকারী বলে মনে হয়।
সাম্প্রতিক বছরগুলিতে, রাজ্যের সর্বশ্রেষ্ঠ বাউল মেলা ধীরে ধীরে তার চরিত্র হারাচ্ছে, কারণ বাউলদের সংখ্যা কীর্তনীয়দের তুলনায় বেশি, যারা জনপ্রিয়তা অর্জনের জন্য মেলায় পরিবেশন করে। ২০০৮ সালে, প্রায় ২,০০০ কীর্তনীয়া মেলায় যোগ দিতে এসেছিলেন এবং তারা লক্ষাধিক রুপির চুক্তি পেয়েছিলেন।
রবীন্দ্রনাথ ঠাকুর কখনো জয়দেব কেন্দুলীতে গিয়েছিলেন কিনা জানা নেই । তবে, শান্তিনিকেতনের সাথে যুক্ত অনেক ব্যক্তিত্ব যেমন ক্ষিতি মোহন সেন , নন্দলাল বোস , প্রভাত কুমার মুখোপাধ্যায়, রামকিঙ্কর বেজ , এবং শান্তিদেব ঘোষ জয়দেব কেন্দুলি পরিদর্শন করেন এবং বীরভূমের বাইরে এর নাম ছড়িয়ে দেওয়ার জন্য যথেষ্ট অবদান রাখেন এবং এর খ্যাতি যোগ করেন।
দক্ষিণ-পূর্ব এশিয়ায় মানব পাচার
দক্ষিণ-পূর্ব এশিয়া অঞ্চলে মানব পাচার দীর্ঘদিনের একটি সমস্যা যা আজও প্রচলিত রয়েছে। এটি লক্ষ্য করা গেছে যে, অর্থনীতির বিকাশ অব্যাহত থাকায় শিল্প খাত এবং যৌন পর্যটন খাতে শ্রমের বিপুল চাহিদা রয়েছে। দক্ষিণ-পূর্ব এশিয়া অঞ্চলে লোকেদের দারিদ্র এবং আরও সম্পদের আকাঙ্ক্ষা এই অঞ্চলে মানব পাচারকারীদের পাচার কাজের যথোপযুক্ত পরিবেশ তৈরী করেছে। তবে এই অঞ্চলের অনেক দেশ নিজস্ব সীমানার মধ্যে মানব পাচার বন্ধ করতে এবং সেখানে কর্মরত পাচারকারীদের শাস্তি দেওয়ার জন্য প্রতিরোধমূলক ব্যবস্থা নিয়েছে।
সমস্যার প্রকৃতি
জাতিসংঘের মাদক ও অপরাধ বিষয়ক সংস্থার ভাষ্যমতে মানব পাচার হলো “শোষণের উদ্দেশ্যে হুমকি দিয়ে বা বলপ্রয়োগ করে বা অন্য কোনোরকম জুলুম করে কোনো ব্যক্তিকে নিয়োগ, পরিবহন, হস্তান্তর, আশ্রয় প্রদান বা অধিগ্রহণ করা, অপহরণ করা, জালিয়াতির শিকার করা, প্রতারণার শিকার করা, ক্ষমতার অপব্যবহার বা ব্যক্তির দুর্বলতার অপব্যবহারের শিকার করা অথবা এক ব্যক্তি কর্তৃক অপর ব্যক্তির মালিকানা নিশ্চায়নের উদ্দেশ্যে টাকা বা অন্য কিছু আদান-প্রদান করা।” আন্তর্জাতিক শ্রম সংস্থার ২০১২ সালের একটি প্রতিবেদন অনুযায়ী বিশ্বব্যাপী দুই কোটিরও বেশি মানুষকে তাদের ইচ্ছার বিরুদ্ধে শ্রমিক হিসেবে ব্যবহার করা হচ্ছে। এই শ্রমিকদের অধিকাংশই হলো নারী এবং তাদের পরিমাণ এই সংখ্যার ৫৫% যেখানে পুরুষদের পরিমাণ ৪৫%। বেসলারের ভাষ্যমতে ২০০৫ সালে লোকেদের জোর করে শ্রমিক হিসেবে ব্যবহার করা হয় এমন প্রতিষ্ঠান গড়ে ৪৪.৩ বিলিয়ন মার্কিন ডলার রোজগার করেছে।
দক্ষিণ-পূর্ব এশিয়া অঞ্চলের বাইরে প্রশান্ত মহাসাগরীয় অঞ্চলে বিশ্বের সবচেয়ে বেশি শ্রমিক রয়েছে যাদের দিয়ে জোরপূর্বক কাজ করানো হচ্ছে। তবে এখানে জোরপূর্বক ব্যবহৃত শ্রমিকের হার প্রতি ১০০০ জনে ৩.৩ জন যা অন্যান্য অঞ্চলের চেয়ে অনেক কম। এর কারণ হলো প্রশান্ত মহাসাগরীয় অঞ্চলে বিশ্বের অন্যান্য অঞ্চলের চেয়ে অনেক বেশি লোক বাস করে। দক্ষিণ-পূর্ব এশিয়ায় সাধারণত পাচারের শিকার ব্যক্তিদের ঐ অঞ্চলেই নানা কাজে ব্যবহার করা হয়। সাধারণত এই অঞ্চলের এক দেশ থেকে লোকেদের পাচার করে এই অঞ্চলেরই আরেক দেশে ব্যবহার করা হয়। তবে বিশ্বের অন্যান্য দেশেও এই অঞ্চল থেকে পাচারের শিকার হওয়া ব্যক্তিদের দেখা যায়। এই অঞ্চলে সাধারণত পাচার করা ব্যক্তিদের দিয়ে জোর করে কাজ করানো হয় ও যৌনকর্ম করানো হয়। থাইল্যান্ড ও মালয়েশিয়ায় সাধারণত পাচারের শিকার ব্যক্তিরা যৌন নির্যাতনের শিকার হন যেখানে ইন্দোনেশিয়ায় তাদের প্রধানত জোরপূর্বক শ্রমিক হিসেবে ব্যবহার করা হয়। ধারণা করা হয় যে প্রতিবছর এই অঞ্চলের ১০,০০০ ব্যক্তিকে জোর করে কাজ করতে বাধ্য করা হয়।
কারণসমূহ
দক্ষিণ-পূর্ব এশিয়ায় মানব পাচারের প্রধান কারণ হল দারিদ্র্য এবং বিশ্বায়নের মতো সার্বজনীন কারণ। তবে বেটজের মতে দারিদ্য মানব পাচারের মূল কারণ নয় বরং দরিদ্র ব্যক্তিদের উন্নত পরিষেবার অধিকারী হওয়া এবং নগর অঞ্চলে বেশি উপার্জনের আকাঙ্ক্ষার মতো আরও কিছু কারণ রয়েছে। তাঁর মতে ২০ শতকের মাঝামাঝি এই অঞ্চলের শিল্পায়ন ক্রমবর্ধমান অর্থনীতি এবং স্থবির অর্থনীতির মধ্যে একটি স্পষ্ট বিভাজন সৃষ্টি করে। এই অঞ্চলের মানুষ যুদ্ধরত দেশ ত্যাগ করে উন্নত ও নিরাপদ জীবনযাপনের আশায় থাইল্যান্ড ও সিঙ্গাপুরের মতো দেশের দ্রুত উন্নত হওয়া দেশের দিকে ধাবিত হয়। একদিকে এসব অভিবাসীদের নতুন দেশে কাজ করার উদ্দেশ্যে যাওয়া এবং অপর দিকে সেই দেশের দ্রুত উন্নয়নের জন্য শ্রমিকের সংকট মানব পাচারের একটি ভালো পরিবেশ তৈরি করে।
দক্ষিণ-পূর্ব এশিয়ায় যৌন শিল্পের আবির্ভাব হয় বিশ শতকে। সেসময়ে অভিবাসী ও স্থানীয় মহিলারা তাদের পরিবারের চাহিদা মেটাতে বেশি অর্থ উপার্জনের উদ্দেশ্যে যৌনকর্মে লিপ্ত হয়। লিকোলা পাইপারের অভিমত হলো এই অঞ্চলে যৌন শিল্পের বিস্তারের কারণ হলো বিকাশমান পর্যটন শিল্প এবং যুদ্ধের সময়ে স্থাপিত সামরিক ঘাটি। শুরুতে সামরিক ঘাটি থেকে বিশ্রামে যাওয়া ব্যক্তিদের ঘিরেই যৌনকর্মীরা কাজ করে কিন্তু সামরিক ব্যক্তিরা যুদ্ধে গেলে তাদের নজর পর্যটকদের উপরে পড়ে। পর্যটন শিল্পের ক্ষতি হওয়ার ভয়ে সরকার এসময়ে এ ব্যাপারে পদক্ষেপ না নেওয়ায় যৌ শিল্প বিনা বাধায় বিকশিত হয়। এমনকি বর্তমান সময়ে এই শিল্পকে নিচু চোখে দেখা হলেও এই শিল্পে পাচার হওয়া নারীদের ব্যাপক চাহিদা রয়েছে।
যেসব দেশ হতে পাচার হয়
মানব পাচারের উৎস দেশগুলোর মাঝে অন্যতম হলো ফিলিপাইন। দক্ষিণ-পূর্ব এশিয়া এবং বিশ্বব্যাপী জোরপূর্বক ব্যবহৃত শ্রমিকদের বিশাল অংশের জোগান দেয় থাইল্যান্ড। এছাড়াও মায়ানমার, মালয়েশিয়া, ইন্দোনেশিয়া, লাওস, ভিয়েতনাম ও কম্বোডিয়ার বিলুপ সংখ্যক মানুষ পাচারের শিকার হয়। অনেক অভিবাসী স্বেচ্ছায় থাইল্যান্ডে যায় যেন তাদের জোর করে শ্রমিক হিসেবে ব্যবহার করা হয় বা যৌনকর্মী হিসেবে ব্যবহার করা হয়।
যৌনদাসী হিসেবে ব্যবহার করা পুরুষ, মহিলা ও শিশুদের উৎস হিসেবে লাওসকে চিহ্নিত করা হয়। লাও অভিবাসীদের অনেকে থাইল্যান্ড যায় বা অন্য দেশ হতে চীনে চলে যায়। লাও অভিবাসীদের কম পারিশ্রমিক দিয়ে কঠোর পরিশ্রম করানো হয়। লাওস থেকে আসা অভিবাসীদের ৭০ শতাংশই নারী এবং তাদের অনেককে ঘরে কাজের লোক হিসেবে ব্যবহার করা হয়। থাইল্যান্ডে ঘরে কাজ করা লোকেদের রক্ষায় কোনো শ্রমিক আইন না থাকায় লাও অভিবাসীরা ঝুঁকিতে থাকে।
উচ্চ মাত্রার বেকারত্ব এবং দারিদ্র্যের কারণে কম্বোডিয়া অভিবাসীদের একটি উৎস দেশ। অনেক কম্বোডিয়ান নারীকে দক্ষিণ-পূর্ব এশীয় অঞ্চলের অনেক দেশে যৌন বা শ্রম শিল্পে পাচার করা হয় এবং পুরুষদের মাছ ধরা, কৃষি ও নির্মাণ খাতে কাজের জন্য পাচার হয়।
মিয়ানমার থেকে মানব পাচারের অন্যতম কারণ হলো সামরিক শাসনের অধীনে মিয়ানমারের শাসনের ইতিহাস। শাসক কর্তৃক দেশটির অর্থনীতির দুর্বল ব্যবস্থাপনা এবং মানবাধিকার লঙ্ঘন দেশটির নাগরিকদের মানব পাচারের ঝুঁকিতে ফেলেছে। থাইল্যান্ড, চীন, পাকিস্তান, দক্ষিণ কোরিয়া এবং ম্যাকাওতে মিয়ানমারের পুরুষ, মহিলা এবং শিশুরা শ্রম শোষণের শিকার হয়। এ দেশের শিশুদের থাইল্যান্ডে পাচার করে তাদের দিয়ে ভিক্ষাবৃত্তি করানো হয় এবং তরুণীদের চীনে যৌনদাসত্ব করার জন্য পাচার করা হয়।
যেসব দেশে পাচার হয়
ফিলিপাইন হতে মানব পাচার করার পাশাপাশি অন্য দেশ থেকে মানব পাচার করে এ দেশেও আনা হয়। থাইল্যান্ডের আশানুরূপ অর্থনীতির কারণে কাজের সন্ধানে বিভিন্ন দেশের অভিবাসীরা থাইল্যান্ডে এসে থাকে। থাইল্যান্ডের অর্থনীতিও ব্যাপকভাবে অভিবাসী শ্রমিকদের উপর নির্ভর করে কারণ দেশটির প্রধান খাত নির্মাণ, মাছ ধরা এবং বাণিজ্যিক কৃষি হওয়ায় এসব খাতে কাজের জন্য অনেক লোক প্রয়োজন।
কম্বোডিয়া যৌন ব্যবসায় ব্যবহারের জন্য নারীদের পাচারের জন্য একটি গন্তব্য দেশ। দক্ষিণ-পূর্ব এশিয়া অঞ্চলের মধ্যে কম্বোডিয়ায় শিশু পতিতাবৃত্তি এবং যৌন পর্যটনের চাহিদা ব্যাপক। কম্বোডিয়া এবং ভিয়েতনামের গ্রামীণ অঞ্চল থেকে মহিলাদের বড় শহরে এনে তাদের বিক্রি করা হয় বা যৌন শোষণ করা হয়।
জোরপূর্বক কাজ করানোর জন্য বা যৌনকর্মে লিপ্ত হওয়ার জন্য অনেক শিশুকে ভিয়েতনামে নিয়ে যাওয়া হয়। দেশের গ্রামাঞ্চল থেকে শিশুদের বড় বড় শহরে নিয়ে আসা হয় যেখানে তাদের হুমকি দিয়ে ও ঋণের ফাঁদে ফেলে যৌন ব্যবসা ও ভিক্ষাবৃত্তি করতে বাধ্য করা হয়। ভিয়েতনাম শিশু যৌন পর্যটনের জন্য একটি গন্তব্য হওয়ায় যৌনকর্মী শিশুদের বিপুল চাহিদা পাচারকারীদের ব্যবসায় শিশুদের নিয়োগের জন্য উদ্বুদ্ধ করে।
পাচারের ভুক্তভোগী
বর্তমানে বাধ্য হয়ে কাজ করা বেশিরভাগ ভুক্তভোগীরা এমনটি করছেন কারণ তারা হয় চাকরির সুযোগ সম্পর্কে প্রতারণার শিকার হয়েছেন বা তাদের ইচ্ছার বিরুদ্ধে দাসত্ব করতে বাধ্য হয়েছেন। দক্ষিণ-পূর্ব এশিয়ায় মানব পাচারের বিষয়ে একটি নীতিগত সংক্ষিপ্ত বিবরণ অনুসারে, পাচারের শিকার লোকেদের মধ্যে শিশু, নারী এবং পুরুষরা সবাই থাকলেও তাদের বেশিরভাগই নারী। নারীরা অধিকাংশ পাচারকারীদের লক্ষ্যবস্তু হয়ে থাকার কারণ তারা বিশ্বের এমন একটি এলাকায় সুযোগ খুঁজছে যেখানে তাদের জন্য সীমিত অর্থনৈতিক সুযোগ রয়েছে। অদক্ষ এবং স্বল্প শিক্ষিত নারীরা সাধারণত মানব পাচারের শিকার হয়ে থাকেন।
তবে এই অঞ্চলের অধিকাংশ ভুক্তভোগী ব্যক্তিদের অধিকাংশের বিষয়েই সঠিক হিসাব নেই এবং তারা যে দেশে কাজ করেন সে দেশের নাগরিক তারা নন।
পাচারকারী
তিনটি দেশ তথ্য দিয়েছে যে দক্ষিণ-পূর্ব এশিয়ায় মানব পাচারের অপরাধে পুরুষদের তুলনায় নারীদের বেশি বিচার করা হয়। সেই তথ্য থেকে আরও জানা যায় যে পাচার ব্যবসায় মহিলাদের অংশগ্রহণের হার পুরুষদের তুলনায় সমান বা বেশি। দক্ষিণ-পূর্ব এশিয়ায় পাচারকারীরা নারী ও পুরুষ উভয়েই হলেও এই অঞ্চলে নারীদের অংশগ্রহণের অনুপাত আমেরিকা বা আফ্রিকার তুলনায় বেশি। জাপান জানিয়েছে যে মানব পাচারকারীরা বিদেশী নাগরিকের পরিমাণ গত কয়েক বছর ধরে বাড়ছে। ২০০৬ সাল থেকে ২০০৯ সাল পর্যন্ত মানব পাচারে দোষী সাব্যস্ত ব্যক্তিদের মাত্র ৭% বিদেশী নাগরিক হলেও ২০০৯ সালে এই সংখ্যা ২৩ শতাংশে উন্নীত হয়।
প্রতিরোধমূলক নীতি
আন্তর্জাতিক পরিসরে মানব পাচার কীভাবে রোধ করা যায় সে বিষয়ে জাতিসংঘ নির্দেশিকা প্রকাশ করেছে। উক্ত নির্দেশিকা অনুসারে চাহিদাকে পাচারের প্রধান কারণ হিসাবে চিহ্নিত করা উচিত বলে উল্লেখ করা হয়েছে। এটিও সুপারিশ করা হয়েছে যে দারিদ্র্য, ও বৈষম্যও পরীক্ষা করা উচিত কারণ এই কারণগুলি ব্যাপকতার উপর নির্ভর করে মানব পাচারের দিকে পরিচালিত করতে পারে। মানব পাচার প্রতিরোধ বিষয়ে করা একটি প্রতিবেদনে বলা হয় সরকারের দায়িত্ব হলো বিভিন্ন কর্মসূচির মাধ্যমে দেশের নাগরিক ও অভিবাসীদের জন্য উপলব্ধ ক্ষেত্রগুলো উন্নত করা যা তাদের সামগ্রিকভাবে উন্নত জীবনের দিকে পরিচালিত করবে। আইনগত বাধ্যবাধকতা জোরদার করে এবং সকল নাগরিককে সঠিক পরিচয় প্রদানের মাধ্যমে সরকার পাচারকারীদের বিরুদ্ধে আইন প্রয়োগ বৃদ্ধি করতে পারে।
সমস্ত অভিবাসী শ্রমিক এবং তাদের পরিবারের সদস্যদের অধিকার রক্ষার বিষয়ে জাতিসংঘের আন্তর্জাতিক কনভেনশন হলো একটি চুক্তি যার লক্ষ্য মানবাধিকার এবং অভিবাসী শ্রমিকদের পাশাপাশি তাদের পরিবারের মধ্যে সংযোগ স্থাপন করা। চুক্তিটি অভিবাসী শ্রমের গুরুত্ব প্রদান এবং অভিবাসী কর্মীদের পুরস্কৃত করার বিষয়ে গুরুত্বারোপ করে। তবে এই চুক্তিটি এখনও ফিলিপাইন ও কম্বোডিয়ার মতো দক্ষিণ-পূর্ব এশিয়ার অনেক দেশ স্বাক্ষর করেনি তবে ইন্দোনেশিয়ার মতো কয়েকটি দেশ চুক্তিটি স্বাক্ষর ও অনুমোদন করেছে।
শিমশোন বিকল্প
শিমশোন বিকল্প (ברירת שמשון, বরেরাত শিমশোন) বলতে কিছু সামরিক বিশ্লেষক ও লেখকের দেয়া একটি নামকে বোঝায়, যা দিয়ে ইসরায়েলের একটি শত্রু নিরস্তকরণ কৌশলকে নির্দেশ করা হয়, যা অনুসারে ইসরায়েল যদি কখনও বিদেশী সামরিক শক্তি দ্বারা আক্রান্ত হয় এবং এতে ইসরায়েলের সিংহভাগ যদি ধ্বংসপ্রাপ্ত হয়, তাহলে "শেষ উপায়" হিসেবে দেশটি শত্রুর বিরুদ্ধে পারমাণবিক অস্ত্র ব্যবহার করে বিশাল প্রতিঘাত দেবে। তবে কোনও কোনও লেখক এই পরিভাষাটি দিয়ে ইসরায়েল নয় এবং পারমাণবিক অস্ত্রের পরিবর্তে চিরায়ত অস্ত্রশস্ত্র ব্যবহার করা হতে পারে, এমন পরিস্থিতিও বর্ণনা করেছেন।
নামটি বাইবেলের ইসরায়েলি বিচারক শিমশোনের সাথে সম্পর্কিত। শিমশোন প্রাচীনকালে ফিলিস্তিনিদের একটি মন্দিরের স্তম্ভগুলি দুহাতে ঠেলে সরিয়ে দিলে ছাদ ধ্বসে পড়ে শিমশোন নিজে মারা যান এবং সাথে সাথে তাঁকে আটককারী হাজার হাজার ফিলিস্তিনিও মারা যায়। মারা যাবার মুহূর্তে শিমশোন চিৎকার করে বলেছিলেন, "আমাকে ফিলিস্তিনিদের সাথে মরতে দাও!" (বিচারকগণ ১৬:৩০)
পারমাণবিক দ্ব্যর্থকতা
ইসরায়েল তার কাছে পারমাণবিক অস্ত্র আছে কি নেই, তা স্বীকার বা অস্বীকার কোনওটাই করে না এবং থাকলে কীভাবে সেগুলিকে ব্যবহার করবে, সে ব্যাপারেও কোনও বর্ণনা দেয় না। ইসরায়েল সরকারের এই নীতিটিকে "ইচ্ছাকৃত পারমাণবিক দ্ব্যর্থকতা" বা "পারমাণবিক অস্পষ্টতা" নাম দেওয়া হয়েছে। এর ফলে ইসরায়েল সরকারের বাইরের কোনও ব্যক্তির পক্ষে দেশটির প্রকৃত পারমাণবিক নীতি সুস্পষ্টভাবে বর্ণন করা কঠিন। একই সময়ে এই কৌশলের সুবাদে ইসরায়েল অন্যান্য দেশের সরকারের উপলব্ধি, কৌশল ও কর্মকাণ্ডের উপর সূক্ষ্ম প্রভাব বিস্তার করতে সক্ষম হয়েছে। তবে সময় গড়ানোর সাথে সাথে কিছু ইসরায়েলি নেতা উন্মুক্তভাবে তাদের দেশের পারমাণবিক ক্ষমতার ব্যাপারটি স্বীকার করেছেন: ১৯৭৪ সালে এফ্রিম কাতজির, ১৯৮১ সালে মোশে দায়ান, ১৯৯৮ সালে শিমোন পেরেস এবং ২০০৬ সালে এহুদ ওলমের্ট।
১৯৭৬ সালেই মার্কিন গুপ্তচর সংস্থা সিআইএ বিশ্বাস করত যে ইসরায়েলের কাছে ১০ থেকে ২০টি পারমাণবিক অস্ত্র আছে। ২০০২ সাল নাগাদ একটি প্রাক্কলন অনুযায়ী ইসরায়েলের কাছে ৭৫ থেকে ২০০টির মত তাপ-পারমাণবিক অস্ত্র ছিল, যাদের প্রতিটির বিস্ফোরণ ক্ষমতা একাধিক মেগাটন পরিসীমার মধ্যে পড়ে। কেনেথ বাওয়ারের মতে ৪০০টির মতো পারমাণবিক অস্ত্র থাকতে পারে। এগুলিকে স্থলভাগ, সমুদ্র ও আকাশ থেকে নিক্ষেপ করা সম্ভব. ফলে ইসরায়েল যদি ধ্বংস হয়েও যায়, তার পরেও দেশটি দ্বিতীয় আঘাত হানার ক্ষমতা রাখে।
২০০৮ সালের ২৫শে মে তারিখে হে উৎসবে প্রাক্তন মার্কিন রাষ্ট্রপতি জিমি কার্টার বলেন ইসরায়েলের কমপক্ষে ১৫০টি পারমাণবিক অস্ত্র আছে।
নিরস্তকরণ মতবাদ
In the 1973 Yom Kippur War, Arab forces were overwhelming Israeli forces and Prime Minister Golda Meir authorized a nuclear alert and ordered 13 atomic bombs be readied for use by missiles and aircraft. The Israeli Ambassador warned President Nixon of "very serious conclusions" if the United States did not airlift supplies. Nixon complied. This is seen by some commentators on the subject as the first threat of the use of the Samson Option.
Seymour Hersh writes that the "surprising victory of Menachem Begin's Likud Party in the May 1977 national elections ... brought to power a government that was even more committed than Labor to the Samson Option and the necessity of an Israeli nuclear arsenal."
Louis René Beres, a professor of political science at Purdue University, chaired Project Daniel, a group advising Prime Minister Ariel Sharon. He argues in the Final Report of Project Daniel and elsewhere that the effective deterrence of the Samson Option would be increased by ending the policy of nuclear ambiguity. In a 2004 article he recommends Israel use the Samson Option threat to "support conventional preemptions" against enemy nuclear and non-nuclear assets because "without such weapons, Israel, having to rely entirely upon non-nuclear forces, might not be able to deter enemy retaliations for the Israeli preemptive strike." -->
লেখকদের মতামত
<!-- Ari Shavit writes of Israel's nuclear strategy: "Concerning anything and everything nuclear, Israel would be much, much more cautious than the United States and NATO. Concerning anything and everything nuclear, Israel would be the responsible adult of the international community. It would well understand the formidable nature of the demon and keep it locked in the basement".
Some have written about the "Samson Option" as a retaliation strategy. In 2002, the Los Angeles Times published an opinion piece by Louisiana State University professor David Perlmutter which the American Jewish author Ron Rosenbaum writes "goes so far as to justify" a Samson Option approach:
"Israel has been building nuclear weapons for 30 years. The Jews understand what passive and powerless acceptance of doom has meant for them in the past, and they have ensured against it. Masada was not an example to follow—it hurt the Romans not a whit, but Samson in Gaza? What would serve the Jew-hating world better in repayment for thousands of years of massacres but a Nuclear Winter. Or invite all those tut-tutting European statesmen and peace activists to join us in the ovens? For the first time in history, a people facing extermination while the world either cackles or looks away—unlike the Armenians, Tibetans, World War II European Jews or Rwandans—have the power to destroy the world. The ultimate justice?"
--> মার্কিন-ইহুদি লেখক রন রোজেনবাউম তাঁর ২০১২ সালে রচিত গ্রন্থ হাও দি এন্ড বিগিন্‌স: দ্য রোড টু আ নিউক্লিয়ার ওয়ার্ল্ড ওয়ার থ্রি-তে লেখেন যে যদি ইসরায়েল "দ্বিতীয় একটি ইহুদি গণনিধনের" (হলোকস্ট বা শোওয়া) শিকার হয়, তাহলে দেশটি পৃথিবীর স্তম্ভস্বরূপ দেশগুলিকে ধ্বসিয়ে দিতে পারে, যেমন "মস্কো, ইউরোপের বিভিন্ন রাজধানী" এমনকি "ইসলামের পবিত্রতম স্থানগুলিও"। তিনি লেখেন "আনুপাতিক প্রতিঘাতকে পরিহার করাই" শিমশোন বিকল্পের সারকথা"। <!-- In 2003, a military historian, Martin van Creveld, thought that the Al-Aqsa Intifada then in progress threatened Israel's existence. Van Creveld was quoted in David Hirst's The Gun and the Olive Branch (2003) as saying:
"We possess several hundred atomic warheads and rockets and can launch them at targets in all directions, perhaps even at Rome. Most European capitals are targets for our air force. Let me quote General Moshe Dayan: 'Israel must be like a mad dog, too dangerous to bother.' I consider it all hopeless at this point. We shall have to try to prevent things from coming to that, if at all possible. Our armed forces, however, are not the thirtieth strongest in the world, but rather the second or third. We have the capability to take the world down with us. And I can assure you that that will happen before Israel goes under."
However, according to Brig. Gen. Yitzhak Yaakov, who was the mastermind behind the "Samson Option", it was unlikely Israel could have even targeted Europe, as Israel did not yet have other measures like bombs or missiles to carry the nuclear payload.
In 2012, in response to Günter Grass's poem "Was gesagt werden muss" ("What Must Be Said") which criticized Israel's nuclear weapons program, Israeli poet and Holocaust survivor Itamar Yaoz-Kest published a poem entitled "The Right to Exist: a Poem-Letter to the German Author" which addresses Grass by name. It contains the line: "If you force us yet again to descend from the face of the Earth to the depths of the Earth — let the Earth roll toward the Nothingness." Jerusalem Post journalist Gil Ronen saw this poem as referring to the Samson Option, which he described as the strategy of using Israel's nuclear weapons, "taking out Israel's enemies with it, possibly causing irreparable damage to the entire world." -->
দক্ষিণ হিসপানিয়া
thumb|300px| ১৯৭ খ্রিস্টপূর্বাব্দে ইবেরীয় উপদ্বীপের রোমের অধীন অংশের দুটি প্রশাসনিক প্রদেশ - উত্তর হিসপানিয়া (Hispania Citerior) ও দক্ষিণ হিসপানিয়া (Hispania Ulterior) দক্ষিণ হিসপানিয়া বা দূরবর্তী হিসপানিয়া (লাতিন - Hispania Ulterior; হিসপানিয়া উলতেরিওর, স্পেনীয় - Hispania la lejana ; ইসপানিয়া লা লেখানা) হল বর্তমান স্পেনের দক্ষিণ অঞ্চলে ভূমধ্যসাগর ও অতলান্ত মহাসাগর তীরবর্তী অঞ্চলে অবস্থিত একটি রোমান প্রদেশ। দ্বিতীয় পুনিক যুদ্ধে কার্থেজীয়দের কাছ থেকে ইবেরীয় উপদ্বীপের কর্তৃত্ব রোমান প্রজাতন্ত্রের হাতে আসে। তারপর খ্রিস্টপূর্ব ১৯৭ অব্দে রোমানরা পিরেনিজ পর্বতের দক্ষিণে উপদ্বীপের তাদের নিজেদের কর্তৃত্বাধীন অঞ্চলকে প্রশাসনিকভাবে দু'টি প্রদেশে ভাগ করে। এর মধ্যে উত্তরের, অর্থাৎ রোম থেকে অপেক্ষাকৃত নিকট প্রদেশটির নাম দেওয়া হয় "নিকট হিসপানিয়া" বা "উত্তর হিসপানিয়া" ও তার দক্ষিণে রোম থেকে অপেক্ষাকৃত দূরবর্তী প্রদেশটির নাম দেওয়া হয় দূরবর্তী হিসপানিয়া বা দক্ষিণ হিসপানিয়া। প্রথমে এর অন্তর্ভুক্ত ছিল মূলত দক্ষিণ স্পেনের গুয়াদালকিবির উপত্যকা অঞ্চল, যদিও পরে ইবেরীয় উপদ্বীপের পশ্চিমাংশের এক বিশাল অংশ এর অন্তর্ভুক্ত হয়। এর প্রশাসনিক কেন্দ্র ছিল করদুবা, বর্তমান স্পেনের করদোবা শহর।
নামের উৎপত্তি
ইবেরীয় উপদ্বীপকে লাতিনে হিসপানিয়া নামে অভিহিত করা হত। কবি কুইন্টাস এনিয়াসের লেখাতেও আমরা শব্দটির উল্লেখ পাই; অর্থাৎ, খ্রিস্টপূর্ব ২০০ অব্দ নাগাদ শব্দটি ইতিমধ্যেই চালু ছিল। সম্ভবত শব্দটির উৎস ছিল ফিনিশীয় শব্দ ই-শাফান (אי שפן); অর্থ - "হাইরাক্সদের উপকূল"। সম্ভবত এই অঞ্চলের প্রচূর খরগোশকে ফিনিশীয় নাবিকরা হাইরাক্স প্রজাতির মেঠো ইঁদুর বলে ভুল করে এই নাম দিয়েছিল। অন্যদিকে উলতেরিওর শব্দটি হল লাতিন বিশেষণ উলতের (ulter) এর কমপারাটিভ রূপ, যার অর্থ ছাড়িয়ে বা আরও দূরের । অর্থাৎ, হিসপানিয়া উলতেরিওর পুরো নামটির আক্ষরিক অর্থ দাঁড়ায় হিসপানিয়া ছাড়িয়ে।
ইতিহাস
thumb|200px|[[কর্দোবা|করদোবায় গুয়াদালকিবির নদীর উপরে পুরনো রোমান সেতু পুয়েন্তে রোমানো দে করদোবা|left]] প্রথম পুনিক যুদ্ধে (২৬৪ - ২৪১ খ্রিস্টপূর্বাব্দ) সিসিলি, সার্দিনিয়া ও কর্সিকা দ্বীপের অধিকার কার্থেজের হাতছাড়া হয়। এরপর থেকে তারা ইবেরীয় উপদ্বীপের দক্ষিণ দিকে নিজেদের প্রভাববৃদ্ধিতে উদ্যোগী হয়ে ওঠে। কিন্তু দ্বিতীয় পুনিক যুদ্ধে (২১৮ - ২০১ খ্রিস্টপূর্বাব্দ) লড়াই ইবেরীয় উপদ্বীপেও ছড়িয়ে পড়লে রোমান সেনা উপদ্বীপের উপকূলীয় এলাকায় পদার্পণ করে। ২০৬ খ্রিস্টপূর্বাব্দে ইলিপার যুদ্ধে রোমানরা জয়ী হলে ইবেরীয় উপদ্বীপের কর্তৃত্ব তাদের করায়ত্ত্ব হয়।
এরপর ১৯৭ খ্রিস্টপূর্বাব্দে রোমানরা উপদ্বীপে তাদের নতুন বিজিত এলাকাকে ঐ অঞ্চলে যুদ্ধ পরিচালনার উদ্দেশ্যে উপস্থিত তাদের দু'টি বাহিনীর অবস্থান অনুযায়ী দুটি প্রশাসনিক এলাকায় ভাগ করে - উত্তর বা নিকট হিসপানিয়া (Hispania Citerior) ও দক্ষিণ বা দূরবর্তী হিসপানিয়া (Hispania Ulterior)। তবে স্থানীয় কেল্টীয় জনসমষ্টি স্বেচ্ছায় বা বিনাসংগ্রামে রোমানদের শাসন মেনে নেয়নি। বস্তুত যে মুহূর্তে রোমানরা উপদ্বীপের মাটিতে পা রাখে, সেই মুহূর্ত থেকেই শুরু হয় তাদের প্রতিরোধ। ১৯৭ খ্রিষ্টপূর্বাব্দে হিসপানিয়ায় রোমানদের শাসন প্রতিষ্ঠিত হওয়ার সময় থেকেই তাদের সাথে স্থানীয় কেল্টীয় জনসমষ্টির এই বিরোধ কিছুদিনের মধ্যেই থেলতিবেরীয় যুদ্ধের রূপ পরিগ্রহ করে। যুদ্ধে শেষপর্যন্ত রোমানরা জয়ী হলে ১৭৯ খ্রিষ্টপূর্বাব্দে প্রখ্যাত রোমান রাজনীতিবিদ তিবেরিয়াস সেমপ্রোনিয়াস গ্রাকাসের উদ্যোগে উভয়পক্ষের মধ্যে যে চুক্তি হয়, তার মধ্য দিয়ে বিশেষত লুসো জনগোষ্ঠী রোমের কাছে আত্মসমর্পণ করে ও তাদের অধীনতা মেনে নেয়। এরফলে উপদ্বীপে এক তুলনামূলক শান্তির সময় প্রতিষ্ঠিত হয়। তবে এই তথাকথিত শান্তির সময়েও স্থানীয় মানুষের বিদ্রোহ ও অসন্তোষের ফলে এই প্রদেশে রোমানদের অবস্থান খুব একটা সুনিশ্চিত ছিল না। ১৭৬ খ্রিস্টপূর্বাব্দে রোমান রাজনীতিবিদ ও প্রশাসক মার্কাস কর্নেলিয়াস শিপিও মালুগিনেনসিস সম্মানীয় প্রেটর উপাধি লাভ করেও ধর্মীয় দায়দায়িত্বের অজুহাত দেখিয়ে এই প্রদেশের প্রশাসনের দায়িত্ব থেকে সেনেটের কাছে যে অব্যাহতি চান, হয়তো তার পিছনে আসল কারণ তাই। ১৭১ খ্রিস্টপূর্বাব্দে নিকট ও দূরবর্তী (উত্তর ও দক্ষিণ) হিসপানিয়া প্রদেশদু'টিকে প্রশাসনিকভাবে মিলিয়ে একটি বৃহত্তর প্রদেশে পরিণত করা হয়। কিন্তু ১৬৭ খ্রিস্টপূর্বাব্দে সেই ব্যবস্থা রদ করে আবার পুরনো ব্যবস্থায় ফিরে যাওয়া হয়।
এরপর ১৫৫ খ্রিস্টপূর্বাব্দে আবার নূতন করে বিদ্রোহ ও অশান্তি মাথা চাড়া দেয়। স্থানীয় উপজাতি লুসিতানোরা বিদ্রোহ করলে প্রথমে রোমানরা তাদের নিষ্ঠুরভাবে দমন করে। কিন্তু তাদের নতুন নির্বাচিত নেতা নেতা ভিরিয়াতোর নেতৃত্বে তারা কিছুদিনের মধ্যেই ঘুরে দাঁড়াতে সক্ষম হয় ও স্থানীয় রোমান কর্তৃপক্ষকে আক্রমণ করে। পরপর সংঘর্ষে রোমানরা পরাজিত হলে বিদ্রোহ অন্যান্য স্থানেও ছড়িয়ে পড়ে ও অন্যান্য স্থানীয় অধিবাসীরাও তাতে যোগ দেয়। দেখতে দেখতে প্রায় সমগ্র উপদ্বীপ ধরেই বিদ্রোহ দমনের উদ্দেশ্যে রোমানদের সামরিক ব্যস্ততা তুঙ্গে ওঠে। আলেক্সান্দ্রিয়ার দ্বিতীয় শতাব্দীর প্রখ্যাত ঐতিহাসিক আপিয়ানোসের মতে অবশ্য বিদ্রোহদমনে রোমানদের এই সামরিক তৎপরতার আসল উদ্দেশ্য ছিল যতটা না রোমের স্বার্থরক্ষা, তার থেকে অনেক বেশি ছিল স্থানীয় রোমান প্রশাসক ও সমরনায়কদের ব্যক্তিগত কৃতিত্ব অর্জনের প্রচেষ্টা। শেষপর্যন্ত ১৩৯ খ্রিস্টপূর্বাব্দে বিশ্বাসঘাতকতায় ভিরিয়াতোর মৃত্যু হলে রোমানদের প্রচেষ্টা সফল হয়। রোমান কনসাল ডেসিমাস ইউনিয়াস ব্রুটাস গালাইকাসের নেতৃত্বে তারা ১৩৮ খ্রিস্টপূর্বাব্দ নাগাদ তাদের হারানো এলাকা অনেকটাই পুনরুদ্ধার করতে সক্ষম হয়। যাইহোক, এরপরেও রোমানরা যত তাদের নিয়ন্ত্রণাধীন এলাকা বাড়ানোর চেষ্টা করতে থাকে, উপমহাদেশের বিভিন্ন প্রান্তে স্থানীয়দের মধ্যে বিদ্রোহও মাঝেমধ্যেই মাথাচাড়া দেয়। শেষপর্যন্ত ১৯ খ্রিস্টপূর্বাব্দে সিজার অগাস্টাসের সময় কানতাব্রিয়ার যুদ্ধের (২৯ - ১৯ খ্রিস্টপূর্বাব্দ) অবসান হলে সমগ্র উপমহাদেশেই রোমানদের নিয়ন্ত্রণ প্রতিষ্ঠিত হয়।
বিলোপ
কানতাব্রিয়ার যুদ্ধ চলাকালীনই ২৭ খ্রিস্টপূর্বাব্দে সম্রাট অগাস্টাস সমগ্র রোম সাম্রাজ্যের প্রশাসনেই ব্যাপক সাংবিধানিক রদবদল ঘটান। সেইসঙ্গে পুরনো প্রদেশগুলিকেও নতুন করে পুনর্বিন্যাস করা হয়। যুদ্ধশেষে সমগ্র ইবেরীয় উপদ্বীপেই রোমের কর্তৃত্ব প্রতিষ্ঠিত হলে সেই প্রশাসনিক বিভাগই স্থায়িত্বলাভ করে। এর ফলে হিসপানিয়া উলতেরিওরকে ভেঙে দু'টি নূতন প্রদেশ সৃষ্টি করা হয়: লুসিতানিয়া ও বেতিকা। এরমধ্যে লুসিতানিয়ার অন্তর্ভুক্ত ছিল বর্তমান পর্তুগাল, এক্সত্রামাদুরা ও কাস্তিয়া ও লেওন'এর অংশবিশেষ; অন্যদিকে বেতিকা মূলত আজকের আন্দালুসিয়াকে নিয়ে গঠিত হয়েছিল। অপরদিকে উত্তর বা নিকট হিসপানিয়া (হিসপানিয়া থিতেরিওর) আরও বিস্তৃত হয়ে কানতাব্রিয়া ও বাসকো অঞ্চলকেও গ্রাস করে। তবে তার নাম পালটে গিয়ে তা হিসপানিয়া তারাকোনেনসে নামে পরিচিতি লাভ করে।
বিতা পজ্‌নিয়াক
বিতা পজ্‌নিয়াক ড্যানিয়েলস্ (জন্ম: এপ্রিল ৩০, ১৯৬০) একজন পোলিশ-মার্কিন অভিনেত্রী, চলচ্চিত্র পরিচালক, চিত্রশিল্পী, লেখক, ফ্যাশন মডেল এবং সক্রিয় কর্মী।
প্রাথমিক জীবন
পজ্‌নিয়াক গাদান্‌স্ক, পোল্যান্ডে জন্ম নেন। তার বাবা বাবা রজার জিবিগনিউ টেইলর, অর্থোপেডিক সার্জন এবং মা ক্রিস্তনিা পজ্‌নিয়াক, একজন দন্তচিকিৎসক। তার বিদ্যালয়ের হাতেখড়ি হয় যুক্তরাজ্যে এবং সেখানেই তার ছেলেবেলা কটে। তিনি ন্যশনাল ফিল্ম স্কুল ইন লড্‌জ্ থেকে চলচ্চিত্র বিষয়ে স্নাতক শেষ করেন এবং ২২ বছর বয়সে স্নাতকোত্তর লাভ করেন।
রামপুর
রামপুর (Rampur) ভারতের হিমাচল প্রদেশ রাজ্যের শিমলা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৩৫০ মিটার (৪৪২৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে রামপুর শহরের জনসংখ্যা হল ৫৬৫৩ জন। এর মধ্যে পুরুষ ৫৯% এবং নারী ৪১%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে রামপুর এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
আল-ফাতাত
আল-ফাতাত বা তরুণ আরব সমিতি (আরবি : جمعية العربية الفتاة) ১৯১১ সালে প্যারিসে আরব জাতীয়তাবাদী ব্যক্তিত্ব ইজ্জত দারয়াজা (১৮৮৮ – ১৯৮৪) কর্তৃক প্রতিষ্ঠিত হয়।
আরব জাতীয়তাবাদীদের এই সমিতিটি ছিল একটি গোপন সংগঠন। উসমানীয় শাসকদের কাছ থেকে আরবদের স্বাধীনতা অর্জন এই সংগঠনের উদ্দেশ্য ছিল। সিরিয়াতে সংগঠনের অনেক অনুগামী ছিল। আবদ আল-মিরজাইয়ের মত বিপ্লবী উসমানীয়দের বিভিন্ন সংস্কার আন্দোলনের সাথে তারা যোগাযোগ বজায় রাখেন। আল-আহদের সাথেও তাদের ঘনিষ্ঠ যোগাযোগ ছিল। আল-আহদের সদস্যদের সামরিক বাহিনীতে অবস্থান ছিল। আনোয়ার পাশা তুরস্কে ক্ষমতা লাভের পর তাদের অধিকাংশকে পদচ্যুত করেন। এই সংগঠনের সাথে তরুণ তুর্কিদের কাজের মিল ছিল। তুর্কি জাতীয়তাবাদ তাদের মূল লক্ষ্য ছিল।
ত্শে-ব্র্তান-র্গ্যা-ম্ত্শো
ত্শে-ব্র্তান-র্গ্যা-ম্ত্শো (১৫২০-১৫৭৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ত্রয়োবিংশ দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ত্শে-ব্র্তান-র্গ্যা-ম্ত্শো ১৫২০ খ্রিষ্টাব্দে তিব্বতের স্রাং-দ্ক্যিল নামক স্থানে জন্মগ্রহণ করেন। র্ত্সে-থাং  বৌদ্ধবিহার বিশ্ববিদ্যালয়ের সেরা মে মহাবিদ্যালয় থেকে ধর্মশিক্ষার পর তিনি গ্যুতো মহাবিদ্যালয়ে, দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে ও ফাগ-মো-ছোস-স্দে-ছেন-গ্লিং  বৌদ্ধবিহারে অধ্যাপনা করেন। তিনি ১৫৬৮ খ্রিষ্টাব্দে দ্গা'-ল্দান বৌদ্ধবিহারের ত্রয়োবিংশ দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় তিনি ঐ বৌদ্ধবিহারের মূর্তি ও শিল্পকলাগুলির সংস্কার সাধনের ব্যবস্থা করেন। ১৫৭৬ খ্রিষ্টাব্দে ঐ পদ থেকে অবসর গ্রহণের পর তিনি র্দো-খাং  নামক স্থানে মৃত্যুবরণ করেন।
দৌলতপুর রেলওয়ে স্টেশন
দৌলতপুর রেলওয়ে স্টেশন বাংলাদেশের খুলনা বিভাগের খুলনা জেলার একটি রেলওয়ে স্টেশন।
অবস্থান
দৌলতপুর রেলওয়ে স্টেশন দর্শনা জংশন-খুলনা লাইনের যশোর-খুলনা অংশে অবস্থিত।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। ক্রমান্বয়ে এটিকে ময়মনসিংহ থেকে জামালপুর হয়ে জগন্নাথগঞ্জ ঘাট এবং পরবর্তীকালে বাহাদুরাবাদ ঘাট পর্যন্ত বর্ধিত করা হয়। ১৮৮৭ সালে আরও ভাল ব্যবস্থাপনার লক্ষ্যে নর্দান বেঙ্গল রেলওয়ে এবং ঢাকা স্টেট রেলওয়েসহ কাউনিয়া থেকে কুড়িগ্রাম (ধরলা) পর্যন্ত ন্যারোগেজের (৭৬২ মিমি) রেললাইনকে ইস্টার্ন বেঙ্গল রেলওয়ের সঙ্গে একীভূত করা হয়। একই কারণে ১৮৮২-৮৪ সালের মধ্যে সেন্ট্রাল রেলওয়ে নামে পরিচিত বনগাঁ-যশোর-খুলনা ব্রডগেজ রেললাইন তৈরি করা হয়। এসময় দৌলতপুর রেলওয়ে স্টেশন নির্মাণ করা হয়।
পরিষেবা
দৌলতপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
দুড়দুরিয়া ইউনিয়ন
দুড়দুরিয়া ইউনিয়ন বাংলাদেশের নাটোর জেলার লালপুর উপজেলার অন্তর্গত একটি ইউনিয়ন পরিষদ। এটি ৯০.৬৫ কিমি২ (৩৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,১২৭ জন। ইউনিয়নটিতে মোট গ্রামের সংখ্যা ২৮টি ও মৌজার সংখ্যা ৩০টি।
তিয়ানশি
ইতিহাস
তিয়ানশি গ্রুপ ১৯৯৫ সালে লি জিনইউয়ান কর্তৃক প্রতিষ্ঠিত হয়। তিয়ানশি ১৯৯৭ সালে আন্তর্জাতিক বাজারে প্রবেশ করে। সেই সময় কোম্পানির প্রাথমিক পণ্যসমূহের মধ্যে অন্যতম ছিল ঐতিহ্যবাহী চীনা ঔষধি পণ্য, ক্যালসিয়াম ট্যাবলেট এবং কফি। ২০০৮ সালে, তিয়ানশি জানায় যে বিশ্বব্যাপী তাঁদের ১.২ কোটি এমএলএম পরিবেশক ও ৪ কোটি গ্রাহক রয়েছে। যার মধ্যে জার্মানিতে ৪০,০০০-এরও বেশি এমএলএম পরিবেশক রয়েছে। অন্যদিকে গ্রাহকদের মধ্যে বেশিরভাগ গ্রাহক রাশিয়া ও জার্মানিতে রয়েছে। ২০১৪ সালে তারা জানায় যে উগান্ডায় তাঁদের ২ লক্ষ পরিবেশক রয়েছে।
২০১৫ সালের মে মাসে, চার দিনের ফ্রান্স সফর করতে প্রতিষ্ঠানটি তাঁদের ৬,৪০০ জন কর্মচারী ফ্রান্সে প্রেরণ করে। নিসে থাকাকালীন, তারা দীর্ঘতম "মানব-নির্মিত বাক্যাংশ" তৈরি করে গিনেস বিশ্ব রেকর্ড স্থাপন করে।
বাংলাদেশ
তিয়ানশি বাংলাদেশে ব্যাপকভাবে সমালোচিত একটি প্রতিষ্ঠান। বলা হয়, তিয়ানশির ব্যাবসায়িক চক্রে যুক্ত হয়ে বাংলাদেশের বিভিন্ন জেলার বহু মানুষ প্রতারিত, ক্ষতিগ্রস্ত ও সর্বশান্ত হয়েছে, বিশেষত কুমিল্লা, ঢাকার স্বল্পোন্নত অঞ্চলসমূহ, বরিশাল, মানিকগঞ্জ, কিশোরগঞ্জ, রাজশাহী, ফেনী, চাঁদপুরসহ আরও বিভিন্ন জেলা এবং বহু ব্যবহারকারী দাবি করেছেন, এর পণ্যের কোন কার্যকারিতা নেই এবং এর পণ্যগুলোর দাম বাজারে প্রাপ্ত বিখ্যাত কোম্পানিগুলোর পণ্যের তুলনায় ৪ থেকে ২০ গুণ বেশি।      ২০১৫ সালে বাংলাদেশ সরকার বাংলাদেশে তিয়ানশিসহ দেশী-বিদেশী সকল প্রকার এমএলএম বাণিজ্য নিষিদ্ধ ঘোষণা করে।
যুক্তরাষ্ট্র
এফডিএ তিয়ানশিকে একটি পরামর্শমূলক চিঠি পাঠিয়ে সতর্ক করে জানায় যে, "হাঁপানি, ক্যান্সার, বাত, ডায়াবেটিস, কার্ডিওভাসকুলার রোগ, মায়োকার্ডিয়াল ইনফার্কশন, স্ট্রোক, যৌন সংক্রামিত রোগ (যেমন, হারপিস), সেরিব্রাল এম্বোলিজম এবং স্মৃতিভ্রংশ" নিয়ে তাদের চিকিত্সাগুলি বা এগুলি প্রতিরোধ করার দাবি ফেডারেল ফুড, ড্রাগ এবং কসমেটিক আইনকে লঙ্ঘন করে। এফডিএ এখনও "গুরুতর রোগের জন্য অবৈধভাবে বিপণন করা পণ্যের" তালিকায় তিয়ানশিকে তালিকাভুক্ত করে রেখেছে।
ফুটবল ক্লাব উট্রেখট‌
ফুটবল ক্লাব উট্রেখট‌ (সাধারণত এফসি উট্রেখট‌ নামে পরিচিত) হচ্ছে ইউট্রেখট‌ ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৭০ সালের ১লা জুলাই তারিখে প্রতিষ্ঠিত হয়েছে। এফসি উট্রেখট‌ তাদের সকল হোম ম্যাচ ইউট্রেখট‌ের স্টাডিওন খালখেনভার্টে খেলে থাকে; যার ধারণক্ষমতা হচ্ছে ২৩,৭৫০। বর্তমানে এই ক্লাবের ম্যানেজারের দায়িত্ব পালন করছেন জন ভান ডেন ব্রম এবং সভাপতির দায়িত্ব পালন করছেন পল ভেরহুফ। ওলন্দাজ রক্ষণভাগের খেলোয়াড় উইলেন জানসেন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি উট্রেখট‌ এপর্যন্ত ৫টি শিরোপা জয়লাভ করেছে; যার মধ্যে ১টি এরেডিভিজি শিরোপা, ৩টি কেএনভিবি কাপ শিরোপা এবং ১টি ইয়োহান ক্রুইফ শিল্ড শিরোপা রয়েছে।
রীতি পাঠক
রীতি পাঠক (জন্ম ১লা জুলাই ১৯৭৭) হলেন মধ্যপ্রদেশের সিধি থেকে নির্বাচিত ভারতের সংসদের নিম্নকক্ষের একজন সদস্য। তিনি ভারতীয় জনতা পার্টির সদস্য। তিনি মধ্যপ্রদেশের সিধি আসন থেকে ভারতীয় জনতা পার্টির প্রার্থী হিসাবে ২০১৪ সালের লোকসভা নির্বাচনে প্রথমবার লোকসভায় নির্বাচিত হন। তিনি ভারতীয় জাতীয় কংগ্রেস প্রার্থীকে ১,০৮,০৪৬ ভোটের ব্যবধানে পরাজিত করে আসনটি জিতেছিলেন। তিনি ২০১৯ সালে ১৭তম লোকসভায় পুনরায় নির্বাচিত হন। তিনি কংগ্রেস প্রার্থী শ্রী অজয় সিংকে ২,৮৬,৫২০ ভোটের ব্যবধানে পরাজিত করে আবার সিধি আসনে জয়ী হয়েছেন।
প্রাথমিক জীবন, শিক্ষা এবং ব্যক্তিগত জীবন
রীতি পাঠক (জন্ম রীতি পান্ডে) ১৯৭৭ সালের ১লা জুলাই মধ্যপ্রদেশের সিধির  (বর্তমান জেলা সিংরাউলি, মধ্যপ্রদেশ) খাটখারি গ্রামে শ্রীমতী শ্যামা পান্ডে (গৃহকর্ত্রী) এবং শ্রী রামকরণ দেব পান্ডের (আইনজীবী) ঘরে জন্মগ্রহণ করেন।
তিনি রেওয়াতে বড় হয়েছেন। তিনি ইতিহাস এবং হিন্দি সাহিত্যে স্নাতক ডিগ্রি (বিএ) এবং তারপরে ইতিহাসে স্নাতকোত্তর ডিগ্রি (গার্লস ডিগ্রি কলেজ, রেওয়া থেকে) করেছেন। তারপর তিনি এলএলবি (আইনে স্নাতক) তে স্নাতক সম্পন্ন করেন।
স্কুল এবং কলেজে থাকাকালীন তিনি সহ-পাঠ্যক্রমিক ক্রিয়াকলাপগুলিতেও সক্রিয় ছিলেন এবং স্নাতক সম্পূর্ণ করার মধ্যেই তিনটি এনসিসি শংসাপত্র সম্পূর্ণ করেছিলেন। তিনি ১৯৯৪ - ৯৫ সালে জিডিসিতে যুগ্ম সচিব ছিলেন
১৯৯৭ সালে, তিনি শ্রী রজনীশ পাঠককে বিয়ে করেন।
সমাজকর্ম ও রাজনীতি
তাঁর পরিবারের অনুপ্রেরণা ও সমর্থন নিয়ে তিনি তাঁর নিজ নির্বাচনী এলাকায় নারীদের জন্য সামাজিক কাজ শুরু করেন। যখন তিনি সিধির জিলা পঞ্চায়েত অধ্যক্ষ পদের জন্য প্রতিদ্বন্দ্বিতা করেন এবং জয়ী হন, তখন তিনি রাজনীতি ক্ষেত্রে পরিচিত হয়ে ওঠেন। ২০১৪ সালে, তিনি মধ্যপ্রদেশের সিধি নির্বাচনী এলাকা থেকে নির্বাচনে প্রতিদ্বন্দ্বিতা করেন এবং ১,০৮,০৪৬ ভোটের ব্যবধানে জয়ী হন। তিনি ২০১৯ সালে লোকসভায় পুনরায় নির্বাচিত হন। তিনি বর্তমানে ১৭তম লোকসভার সদস্য।
প্রিজম (আলোকবিজ্ঞান)
thumb|upright|right|একটি প্লাস্টিকের প্রিজম
আলোকবিজ্ঞানে প্রিজম হলো একটি প্রিজম আকৃতির স্বচ্ছ বস্তু যার মধ্য দিয়ে সাদা আলোকরশ্মি যাবার সময় সাতটি রং এ বিভক্ত হয়ে যায়। ব্যবহার অনুযায়ী এর তলের সংখ্যা ভিন্ন ভিন্ন হয়। প্রিজম সাধারণত কাচের তৈরি হয় ও ত্রিকোণাকৃতির প্রস্থছেদের তবে এটি অন্য যেকোন স্বচ্ছ পদার্থ দিয়েও তৈরি করা যায়।
প্রিজম যেভাবে কাজ করে
thumb|330px|একটি ত্রিভুজীয় প্রিজম, আলোকরশ্মি বিচ্ছুরণ করছে; তরঙ্গের মাধ্যমে আলোর বিভিন্নমুখী তরঙ্গদৈর্ঘ্যের চিত্র। (অ্যানিমেশন দেখতে ক্লিক করুন)
এক মাধ্যম থেকে অন্য মাধ্যমে যাবার সময় আলোর গতিপথ পরিবর্তিত হয়। গতিপথ পরিবর্তনের ফলে মাধ্যমদ্বয়ের বিভেদ তলে আলো একটি নির্দিষ্ট কোনে বেঁকে প্রতিসরিত (Huyghens principle), অথবা প্রতিফলিত হয়।
স্যার আইজাক নিউটনের সময় অনেকে বিশ্বাস করত যে প্রিজম নতুন রঙের আলো সৃষ্টি করে। আইজাক নিউটন দুটি প্রিজম নিয়ে দেখেন যে একটির উপর আলো পড়লে সেটি থেকে বর্ণালি সৃষ্টি হয় এবং দ্বিতীয় প্রিজমের মধ্য দিয়ে যাবার সময় তা আবার একটি রঙের আলোতে পরিণত হয়। এবং এই সিদ্ধান্তে পৌছান যে এই বর্ণালি গুলো প্রিজম তৈরি করেনি বরং এগুলো আগে থেকেই সাদা আলোর মাঝে অবস্থান করছিলো। প্রিজম আলো তৈরি করেনা, আলোর মধ্যে থাকা বর্ণালিগুলোকে শুধুমাত্র পৃথক করে। তিনি একটি লেন্স এবং আরেকটি প্রিজম ব্যবহার করে পূণরায় ঐ বর্ণালিগুলোকে সাদা রঙের আলোতে পরিনত করেন। স্যার আইজাক নিউটনের এই পরীক্ষাটি বিজ্ঞানের ইতিহাসে একটি স্মরণীয় দৃষ্টান্ত হিসাবে চিহ্নিত হয়ে রয়েছে।
অনেক সময় প্রিজম আলোর বিচ্ছুরন না ঘটিয়ে প্রতিফলন ঘটিয়ে থাকে। আলো প্রিজমের উপর একটি নির্দিষ্ট কোনে আপতিত হলে আলো বিচ্ছুরিত হয় না, বরং পূর্ণ অভ্যন্তরীণ প্রতিফলন ঘটে এবং আপতিত রশ্মির সবটুকুই প্রতিফলিত হয়। প্রিজমের এ ধর্মের কারণে এটিকে কোন কোন সময় আয়নার বিকল্প হিসাবে ব্যবহার করা হয়।
আমির হোসেন বাবু
আমির হোসেন বাবু (২৮ মার্চ ১৯৫২ - ৯ জুলাই ২০০৩) একজন বাংলাদেশী নৃত্যশিল্পী ও কোরিওগ্রাফার। তিনি বেস্ট কোরিওগ্রাফির জন্য দুইবার জাতীয় চলচ্চিত্র পুরস্কার পেয়েছেন ১৯৯২ সালে বেপরোয়া ছবির জন্য এবং ২০০১ সালে মেঘলা আকাশের জন্য।
কর্মজীবন
বাবুই প্রথম অভিনেতা ফেরদৌস আহমেদ কে তৈরি করেছিলেন। ১৯৯৭ সালে সালমান শাহের মৃত্যুর পরে তিনি নাচ ময়ূরী নাচ নামে একটি নৃত্যভিত্তিক চলচ্চিত্র নির্মাণের পরিকল্পনা করেছিলেন। যেহেতু সালমান শাহ অকাল মৃত্যুবরণ করেছিলেন, তাই তার দরকার ছিল এক নতুন নায়কের। তিনি নতুন নায়কের জন্য অডিশন দিয়েছিলেন এবং এই চরিত্রের জন্য ফেরদৌসকে বেছে নিয়েছিলেন।
পারিবারিক জীবন
বাবু প্রখ্যাত কন্ঠশিল্পী সাবিনা ইয়াসমিনের সাথে বিবাহবন্ধনে আবদ্ধ হন। তাঁর মৃত্যুর আগেই তাদের বিবাহবিচ্ছেদ ঘটে। সাবিনা-বাবু দম্পতীর একমাত্র ছেলে শ্রাবণ।
চলচ্চিত্র
মিস লোলিতা (১৯৮৫)